Ginin Taj Mahal ma'ana "Tambarin Waje", wani sanannen wajen yawon ɓude ido ne a ƙasar Indiya wanda yake a birnin Agra wato kudu da bakin gabar kogin Yamuna na kasar Indiya. Daular Mughal ta sarki Shah jahan ce ta fara gina shi a shekara 1632, saboda da tunawa da abarkaunar sa wato matarsa Mumtaz Mahal. Ginin anyishi ne da tsawon murabba'in hekta 17 (ginin mai baya daya kunshi gine gine masu yawa kamar Masallaci da masukin baki da manyan dakunan kwana masu yawa. An kammala ginin Taj Mahal ne bakidaya a shekarar 1643 amma an cigaba da aiwatar da wasu bangarori na ginin har ya zuwa karin shekaru 10. Anyi amannar cewa ginin na Taj Mahal an kammalashi ne bakidaya a shekarar 1652 akan adadin kidin da yakai Rupee na kasar Indiya na lokacin miliyar 32 wanda aka kiyasta da darajar Rupee na kasar Indiya na yanzu daidai da Rupee biliyan 52.8 (daidai da dalar Amurika $miliyan 827). Masu zanen gini guda 20,000 ne suka gwada basirar su ta zana ginin karkashin jagorancin babban mai zane wato Ustad Ahmad Lahauri.